भट्ट समाज ने अपनी पलकों पर बैठाते हुए सांसद साहब यानी अपने मुख्यातिथि का स्वागत फूल मालाएं और पगड़ी पहनकर किया. अब इतना सम्मान मिले तो दिल तो थोड़ा भावुक हो ही जता है. सैनी जी भी भावुक हुए और बोले कि वो गरीब और पिछड़ा वर्ग की लड़ाई लड़ रहे हैं और इस लड़ाई में सब लोगों का साथ चाहिए. अपने इस भावुक सम्बोधन के बाद सांसद साहब मीडिया से रु-बी-रु हुए और भूतकाल से लेकर वर्तमान तक के सभी मुख्यमंत्रियों पर जमकर अपनी भड़ास निकाली. उन्होंने कहा कि पिछले 5 मुख्यमंत्रियों ने जो गरीब और पिछड़ा वर्ग के हितों के साथ खिलवाड़ किया है उसके खिलाफ हमने एक जंग छेड़ी हुई है और 2019 में हम एक अलग राजनितिक दल लाकर जनता को इन्साफ दिलाएंगे. हालांकि पार्टी का नाम क्या होगा उसका क्या एजेंडा होगा अभी वो इस बात को टाल गये.